Årsplan med forbehold om endringer og tilleggsaktiviteter.

|  |
| --- |
| **10. TRINN: 2025/2026** Fokus: **Hva velger jeg?** (\*Livsmestring og karrieren din. \*Videregående opplæring og veien videre.)  |
| Tid   | Akt./opplæring  | Ressurser  | Ansvarlig  |
| Høst/ 1. termin og vår/ 2. termin  | UDV 2 t/uke  -Skolesystemet -Info utd.program og yrker -Fordypning -Bransjebesøk -Info innsøking, inntak mm.  | Vilbli.no Utdanning.no Min framtid (ressurshefte) osv.   | Rådgiver og kontaktlærer  |
| NB! Så fort som mulig. Senest 1 desember  | Bestille/utsending av MinID **Eller** anbefalt å bestille bank id.  | Dig.dir Egen bank  | Foresatte og elever  |
| Uke 42/43  | Helsefagdager for enkelte elever  | Videregående skole  | Rådgiver  |
| Uke 44  | Åpne vgs-skoler  | Vgs  | Rådgiver  |
| Uke 44  | Jenter og teknologi/ Gutter og barnehage  |   | Rådgiver  |
| Okt-feb  | Besøk fra vgs og opplærings-kontorene  | Repr. fra vgs og fra opplærings-kontorene   | Rådgiver   |
| Uke 49  | Hospitering Vgs  | Vgs  | Rådgiver / foresatte og elever  |
| Uke 3 Fredag 16 januar  | Yrkesmesse, Sørlandshallen  | Yvalg.no  | Rådgiver  |
| Uke 4 19 til 23 januar  | PRYO/arbeidsuka  | Partner-bedrifter  | Rådgiver  |
| Uke 5 1. feb  | Søknadsfrist, særskilt  | Vigo.no  | Rådgiver/foresatte og elev  |
| Uke 9 1. mars  | Søknadsfrist, ordinært  | Vigo.no  | Rådgiver/foresatte og elev  |

**Kompetansemål**: <https://www.udir.no/lk20/utv01-03/kompetansemaal-og-vurdering/kv106>

Kjerneelement: *«Karrierekompetanse.»*

«Å utvikle karrierekompetanse handler om å forstå og utvikle seg selv og egen læring, og å utvikle en trygg identitet. Det handler også om å utforske utdanningsmuligheter og arbeidslivet. Dette inkluderer ferdigheter i å kunne samle, analysere og ta i bruk informasjon både om utdanning, arbeid og seg selv. Ferdigheter i å håndtere overgangsfaser i livet og ferdigheter i å ta valg og forstå konsekvenser av valg, skal også være en del av faget. Elevene må oppleve karrierelæringen som helhetlig og relevant.» (Udir.no)

Grunnleggende ferdigheter:

*«Muntlige ferdigheter»* i utdanningsvalg: «…innebærer å mestre relevant fagterminologi, drøfte egne muligheter når det gjelder utdanning og arbeid, vurdere og videreutvikle innspill fra andre og fremme egne meninger.» (Udir.no)

*«Å kunne skrive»* i utdanningsvalg: «…innebærer å dokumentere kunnskap og arbeidsprosesser, og reflektere over egen læring i arbeid med faglige tekster. Det innebærer også å kunne grunngi og argumentere for egne utdannings- og yrkesønsker.» (Udir.no)

*«Å kunne lese»* i utdanningsvalg: «…innebærer å forstå, systematisere og bruke informasjon fra tekster, bilder, film og andre informasjonskanaler om utdanning, yrker og leveveier. Det innebærer også å vurdere om kildene er troverdige.» (Udir.no)

*«Å kunne regne»* i utdanningsvalg: «…innebærer å bruke tallmateriale om økonomisk verdi av arbeid og statistisk materiale som er relevant for faget.» (Udir.no)

*«Digitale ferdigheter»* i utdanningsvalg: «…innebærer å samle, analysere og bruke informasjon om utdanninger og yrker fra digitale kilder og vurdere kildene kritisk. Det består også i å gjøre seg kjent med digital teknologi i yrkene man utforsker.» (Udir.no)

Tverrfaglig tema: *«Folkehelse og livsmestring.»*

«I utdanningsvalg handler det tverrfaglige temaet folkehelse og livsmestring om at elevene lærer å håndtere medgang, motgang, utfordringer og overganger på best mulig måte. Gjennom læring og samhandling i faget skal elevene få innsikt i faktorer som kan ha betydning for livsmestring og karrierevalg, bli forberedt på deltakelse i arbeid og livslang læring, og få muligheter til å utvikle et positivt selvbilde og en trygg identitet.» (Udir.no)